Κάρι με πατάτες και αρακά

Μια ινδική εκδοχή για το κλασικό πατατογιάχνι της νηστείας.

1 κιλό πατάτες, καθαρισμένες και κομμένες σε κύβους 3-4 εκ., 2 κουτ. γλυκού σιναπόσποροι*, 2 μέτρια ξερά κρεμμύδια, σε λεπτές φέτες, 2 σκελίδες σκόρδου, καθαρισμένες και ελαφρώς κοπανισμένες, 2 κουτ. γλυκού φρέσκο τζίντζερ, τριμμένο, ή 1 κουτ. γλυκού τζίντζερ ξερό, σε σκόνη, 1 κουτ. γλυκού κουρκουμάς ** , 1/2 κουτ. γλυκού καυτερή πάπρικα σε σκόνη, 1 κουτ. γλυκού κύμινο, σε σκόνη, 1 κουτ. γλυκού γκάραμ μασάλα (ινδικό μείγμα μπαχαρικών - σε μπαχαράδικα) ή 1 κουτ. γλυκού κάρι, 100 γρ. αρακάς, 2 κουτ. σούπας φύλλα φρέσκου δυόσμου, χοντροκομμένα, 80 ml ελαιόλαδο + λίγο ακόμη για το σερβίρισμα, αλάτι, φρεσκοτριμμένο πιπέρι
Σε μια φαρδιά κατσαρόλα ζεσταίνουμε σε μέτρια φωτιά το σιναπόσπορο για περίπου 2 λεπτά, μέχρι να αρχίσει να «σκάει». Ρίχνουμε το ελαιόλαδο, τα κρεμμύδια, το σκόρδο και το τζίντζερ και σοτάρουμε για περίπου 3 λεπτά μέχρι να μαλακώσουνελαφρώς.Προσθέτουμε τις πατάτες, τον κουρκουμά, την πάπρικα, το κύμινο, το γκάραμ μασάλα και 250 ml νερό και μαγειρεύουμε για 18 - 20 λεπτά, με σκεπασμένη την κατσαρόλα.Ρίχνουμε τον αρακά, αλατοπίπερο, ανακατεύουμε απαλά και συνεχίζουμε το μαγείρεμα με σκεπασμένη την κατσαρόλα για άλλα 10 λεπτά ακόμη ή μέχρι να γίνουν τα υλικά. Αν χρειαστεί, προσθέτουμε ελάχιστο νερό Κατά τη διάρκεια του μαγειρέματος δεν ανακατεύουμε έντονα, για να μη λιώσουν οι πατάτες και χαλάσει η όψη του φαγητού. Αποσύρουμε από τη φωτιά, πετάμε το σκόρδο, σκορπίζουμε το δυόσμο, περιχύνουμε με λίγο ελαιόλαδο και σερβίρουμε τις πατάτες με κάρι και αρακά.
Αρακάς,Πατάτες,Νηστίσιμα,Χορτοφαγικά